‏- סדרה מקורית של NETFLIX -
‏חברים...
‏חברים.
‏אנו נפגשים כאן היום...
‫- אקרה, גאנה -‬
‏לא כתושבי גאנה, גינאה,
‏מרוקו, אלג'יריה, סנגל או מאלי,
‏אלא כאפריקנים
‏שנמאס להם מהזלזול וההתעללות
‏בידי המעצמות המושחתות ‏והאימפריאליסטיות של העבר.
‏הגיע הזמן לכרות בריתות חדשות
‏עם אלה שמבינים ‏את חשיבותה האסטרטגית של אפריקה
‏ומוכנים להתייחס אלינו כאל שווים.
‏לא כאל כפופים להם,
‏ולא כעבדים.
‏זמננו הגיע.
‏עלינו לבחור את גורלנו שלנו!
‏אפריקה סוציאליסטית!
‏למען האפריקנים!
‏הוא בהחלט ראה ימים טובים יותר, גברתי.
‏בסוף העונה נשלח את היערנים לגזום אותו.
‏כן. ‏-עץ האלון הישן עדיין מחזיק מעמד,
‏אבל בקושי. ‏-הוא נראה כה ישן, עתיק.
‏יהיה צורך לגדוע אותו בבוא הזמן.
‏כמה חבל. ‏-נראה שמוטב לסיים להיום.
‏את זוכרת את נכדי דניאל, גברתי?
‏כן, ודאי. נכחתי בטקס ההטבלה שלו.
‏נכון.
‏עלינו לחזור, גברתי. ‏להרחיק אותך מהגשם הזה.
‏כן.
‏אלך להביא כבלים למצבר. המנוע גמור.
‏מה, שוב?
‏אפשר לעזור, גברתי? ‏-תודה.
‏אני מושך...
‏סליחה, את בסדר, גברתי? ‏-בסדר גמור, תודה.
‏משמר הכבוד המתין להגעתו של מר קנדי.
‏הצרפתים היו מרוצים מביקורו בפריז
‏בטרם המשיך לווינה, ‏שם נפגש עם מר חרושצ'וב...
‏מתי לדעתך מתחייב אדם לחיים של כנות
‏ומתחיל לומר על עצמו שהוא נמצא בגיל העמידה?
‏הפסיקי, את עדיין בחורה צעירה.
‏הבחנתי בהשתקפותי במראה היום.
‏נראיתי כאישה קשישה.
‏טרם סיימת להביא ילדים לעולם.
‏נכון.
‏אם כך, סיימי את הקמת המשפחה, ‏שלחי את בכורך לבית הספר,
‏ורק אז נדבר על היותך בגיל העמידה.
‏אז לא אהיה בגיל העמידה, אהיה עתיקה.
‏כאן הוא נראה עם הגיעו לפריז...
‏לא שוב! ‏-לא, לא!
‏אימא, זהירות! ‏-הנשיא...
‏לא, די! היא מושכרת!
‏לא...
‏לא. כן, הצלחת. כל הכבוד.
‏המקרוני בגבינה הזה פשוט שמיימי.
‏כל סוף השבוע הזה היה פשוט שמיימי.
‏לדאבוני, עליי לעזוב בבוקר. ‏-מדוע?
‏הם באים לארוחת ערב.
‏הזוג קנדי? ‏-אחרי וינה וחרושצ'וב, ופריז,
‏הם מבקרים בלונדון.
‏אנו מקיימים ארוחת ערב לא רשמית ‏בארמון בקינגהאם.
‏היא צעירה כל כך. תמיד חשבתי שהיא בת גילך.
‏היא אכן בת גילי.
‏לא...
‏תודה.
‏תראי, הנה היא.
‏...דיברה על הקסם ועל ההידור
‏של רעייתו של מר קנדי, ג'קי.
‏למעשה, לעתים תכופות גנבה ג'קי ‏את אור הזרקורים.
‏היא באמת יפה, נכון?
‏כן.
‏- גברת קנדי היקרה -
‏דבר חשוב אחד על סדר היום, גברתי.
‏גאנה,
‏ודאגתנו המתמשכת
‏מפני עוינותו הגוברת של נקרומה כלפי המערב.
‏אתם חשים כי הוא מתרחק מחבר העמים הבריטי?
‏לא בדיוק מתרחק כי אם שועט אל עבר הדלת.
‏אל זרועותיו של מי?
‏של הרוסים, גברתי.
‏אתמול הוא נועד עם ברז'נייב באקרה.
‏ברז'נייב?
‏יושב ראש הסובייט העליון,
‏שטס לגאנה למטרת דיונים ‏במיזם הסכר היקר של חרושצ'וב...
‏סכר וולטה. ‏-כן, גברתי.
‏אבל חשבתי שנקרומה דן בזה עם האמריקנים.
‏נכון, אבל רוסיה רואה בכך הזדמנות
‏להציע מחיר גבוה יותר מהאמריקנים, ‏ולהשיג דריסת רגל באפריקה
‏בניסיון להפוך את היבשת כולה לאדומה.
‏אם כך לא עדיף שנבקש מהאמריקנים ‏לשפר את הצעת המחיר שלהם?
‏בהחלט אשוחח על כך עם הנשיא קנדי
‏ברגע שיגיע ללונדון. ‏-יופי.
‏לאחר ניצחונו הגדול בפריז. ‏-אכן.
‏חשבתי שדה גול לא מחבב את מר קנדי.
‏אכן, מבחינה אישית או פוליטית.
‏אם כך, מה גרם לו לשנות את דעתו?
‏הגברת הראשונה, גברתי.
‏מדוע? מה היא עשתה? ‏-סחררה את פריז כולה.
‏הנשיא דה גול היה עפר לרגליה.
‏איך היא עשתה את זה, לכל הרוחות?
‏בכך שדיברה צרפתית שוטפת.
‏כן, כולנו יכולנו לעשות זאת.
‏ובכך שפצחה בסיעור מוחות ‏עם פילוסופים ואינטלקטואלים מקומיים
‏עד שכל הטינה כלפי האמריקנים פשוט התפוגגה.
‏אני מניחה שהיא יפה.
‏והם הרי צרפתים.
‏גם ניכר שהיא נבונה בזכות עצמה
‏בשל לימודיה ב"סורבון"
‏וכן במכון למדע המדינה היוקרתי שבפריז.
‏האישה הכי זוהרת ומשכילה על פני האדמה.
‏כך אומרים.
‏וכעת היא מגיעה ללונדון, ‏לכן מוטב שניערך היטב למשימה.
‏לא כך, אדוני ראש הממשלה?
‏הוד מעלתה.
‏לדעתי, כשבוחרים שמלה, תמיד חשוב
‏לשאול את עצמך מה את רוצה להרגיש ‏כשאת לובשת אותה.
‏אני פשוט חושבת שהלובשת אותה ‏לא תרצה להרגיש... שנייה בחשיבותה.
‏בהחלט, בייחוד אם היא הוותיקה בין השתיים.
‏נו, באמת. ‏-מבחינת מעמד, גברתי, לא גיל.
‏לשם כך חשבתי על דגם מסוים מאוד.
‏גברת קנדי אולי סחררה את פריז,
‏אבל בל נשכח שצרפת היא רפובליקה.
‏זוהי ממלכה,
‏ולדעתי עלינו להשוויץ ביתרונותינו.
‏הצצתי בסידור הישיבה לקראת ארוחת הערב ‏ולא יכולתי שלא להבחין...
‏נשימה עמוקה, גברתי.
‏רק עוד קצת. ‏-נתת את גברת קנדי לדוד דיקי.
‏הנה. ‏-כן, נכון. הוא ביקש.
‏הוא מציק לי כבר שבועות.
‏כך גם גיסך, במקרה.
‏ברתולד? ‏-כן.
‏איזה שובב!
‏שלא לדבר על ראש הממשלה ‏ועל השגריר האמריקני.
‏מה את אומרת.
‏כולם נואשים לשבת לצד הגברת הראשונה.
‏אני יכולה להרחיב אותה מעט, גברתי.
‏לא. ‏-מה אם גם אני אבקש אותה?
‏הושבתי אותך ליד תאודורה. ‏-היא אחותי.
‏כן, ולא התראיתם שנים.
‏היא עדיין אחותי, וזאת, את יודעת...
‏לא, אינני יודעת.
‏היא!
‏בכל אופן, מבחינת נהלים, ‏אין זו זכותי כבעלך
‏לשבת ליד האישה הבכירה ביותר שם?
‏נכון. בארוחת ערב מדינית יכולת לצפות לשבת
‏לצד האורחת במעמד הבכיר ביותר, ‏אבל במקרה הזה,
‏צוות מעון ראש הממשלה ביקש מאיתנו, ‏הפציר בנו, לא לערוך ארוחת ערב מדינית.
‏מדוע?
‏כדי לא להעליב את הצרפתים.
‏איך זה קשור לצרפתים הארורים?
‏נראה שדה גול יתנגד להצטרפותנו ‏לקהילה הכלכלית האירופית
‏אם הוא יחשוב שאנחנו קרובים מדי לאמריקנים.
‏לכן מדובר בארוחת ערב קטנה ולא רשמית. ‏-טוב, בסדר.
‏אם כך אין הגבלה על סידור הישיבה. ‏-אני מניחה שלא.
‏במקרה זה, אוכל להושיב את דיקי ליד אחותי
‏ואת עצמי ליד הגברת הראשונה.
‏אם אתה מוכרח.
‏כן.
‏אני מוכרח.
‏תודה, רבותיי.
‏גם אתה!
‏גברתי. ‏הנשיא והגברת הראשונה מגיעים, גברתי.
‏בבקשה.
‏אינך יכול להשתדל ‏להפחית את מידת הציפייה שלך?
‏לא.
‏תודה רבה. ‏-פורצ'י, מה לעזאזל קורה כאן?
‏כולם יצאו מדעתם.
‏הם באים.
‏הגברת הראשונה, ‏ברוכה הבאה לארמון בקינגהאם.
‏תודה. ‏-אדוני הנשיא.
‏שלום.
‏הוד מעלתה ממתינה לכם בטרקלין הכחול.
‏תתקיים קבלת פנים קצרה ‏לפני ארוחת הערב, אדוני.
‏מצוין. ‏-איזו היסטריה המונית.
‏התנהגות יוצאת דופן. ‏-בהחלט יוצאת דופן.
‏גברתי. ‏-תודה.
‏יקירי...
‏למען השם.
‏בחייך, הם ממש בני מלוכה. ‏-מצחיק מאוד.
‏אלוהים.
‏קודם הנשיא, קודם הנשיא.
‏הוד מעלתה.
‏בלי קידה. ‏-בלי קידה.
‏גברת קנדי. ‏-כבודו.
‏"הוד רוממותך".
‏גברת קנדי.
‏ערב טוב, הוד רוממותה המלכה.
‏אבוי.
‏למען השם...
‏אדוני הנשיא.
‏-כבודו.
‏הם לא קיבלו את דף הנהלים? ‏-כן!
‏הוא לא קרא אותו, מן הסתם.
‏ובכן... שניכנס?
‏ג'קי.
‏לאן אתה חושב שהיא הולכת? ‏-אלוהים יודע.
‏גברת קנדי, ‏את ודאי מכירה את ראש הממשלה שלנו.
‏נדמה לי שזה השתבש ‏ב-10,000 דרכים שונות לפחות.
‏ראיתי גרוע מזה. אבל איני בטוח מתי.
‏תרצה משקה? ‏-בבקשה.
‏סליחה, אדוני. ‏-איזו מהומה.
‏לבי יוצא אליו.
‏השמועה היא שמאחורי דלתיים סגורות, ‏בווינה, חרושצ'וב השפיל אותו,
‏רמס אותו, התייחס אליו כאל ילד קטן.
‏מה הפלא שהמלחמה הקרה...
‏חושניות... לא נדבר על זה.
‏ממש לא.
‏די.
‏נו, איך היא הייתה?
‏נהדרת. היא שמיימית.
‏באמת? ‏-וחכמה להחריד.
‏כן.
‏מה אתה עושה?
‏היא רוצה סיור בארמון. ‏-באמת?
‏אם כך אני אעשה את זה. ‏-אבל היא ביקשה ממני.
‏לא. זה הבית שלי, לכן אני אעשה את זה.
‏גברת קנדי.
‏הכול בסדר?
‏אני מקווה שרעייתי לא מטריחה אתכם ‏יתר על המידה.
‏ברור לך שאתה הגבר בר המזל ביותר בעולם?
‏כן.
‏אף שאנשים אומרים את זה גם לי.
‏ודאי.
‏לאן הן הולכות?
‏אין לי שמץ של מושג.
‏זה חדר הכס.
‏בשנים הראשונות לשלטון המלכה ויקטוריה,
‏התקיימו כאן נשפים ומופעים,
‏אך כעת הוא משמש בעיקר לקבלות פנים,
‏לטקסי הסמכה ולתצלומי חתונות מלכותיות.
‏נמשיך?
‏זוהי גלריית התמונות.
‏זה סבא רבא-רבא-רבא-רבא שלי,
‏ג'ורג' השלישי. ‏הוא קנה את בית בקינגהאם בשנת 1761
‏בעבור אשתו, המלכה שרלוט.
‏מי זה?
‏זה אחד מבני פיט, הצעיר יותר.
‏הוא תמיד היה יקר ללבי ‏בגלל התכונה האופיינית לו:
‏ביישנות משתקת.
‏ככל הנראה, הוא בקושי יכול היה ‏להישיר מבט לאנשים,
‏ועם זאת הוא היה ראש הממשלה שלנו.
‏אני מבינה בהחלט.
‏גם אני ביישנית מטבעי.
‏מכאן מגיעים לחדרינו הפרטיים.
‏זה קיצור דרך.
‏זה האגף הפרטי ביותר בארמון.
‏כאן אנו חשים הכי בנוח.
‏אני מבינה בהחלט.
‏מוכרחים שיהיה מקום מפלט כלשהו.
‏לעתים תכופות תהיתי ‏איך מישהי שמתעבת תשומת לב כמוני
‏מצאה את עצמה באקווריום כמו הבית הלבן,
‏אבל הבנתי שיש היגיון מעוות
‏בכך שאדם הסובל מביישנות משתקת ‏מוצא את עצמו בעמדה כזאת.
‏תצטרכי להסביר לי את זה.
‏אדם ביישן מחפש מישהו חזק שיגן עליו.
‏כן, את זה אני מבינה.
‏ולרוב, אדם שניחן באופי חזק ‏הוא כזה שנהנה לרוב מחיים ציבוריים,
‏שפורח בחיים כאלה.
‏ואז, לפני שאת מבינה מה קורה, ‏דווקא האדם אליו פנית
‏על מנת שיגן עלייך הוא הסיבה לכך שאת חשופה.
‏בעיני ג'ק, קהל הוא גן עדן.
‏מסעות בחירות, גיוס כספים, נאומים.
‏הם מעוררים אותו לחיים.
‏הוא מעדיף לנאום לפני 10,000 אנשים ‏תחת אור הזרקורים
‏מאשר להיות לבד איתי.
‏ומהו גן עדן בעינייך?
‏אני אוהבת להיות לבדי, להיות לבד מחוץ לעיר.
‏ולאן את נוסעת?
‏לחווה, גלן אורה, המרוחקת כשעה מוושינגטון.
‏במרילנד.
‏וירג'יניה. ‏-כן.
‏שלום, סטיוארט. ‏-גברתי.
‏הם אוכלים. ‏-כן, גברתי.
‏אללי!
‏שלום, גורים. ‏-שלום, מה שמך?
‏זוהי שוגר ואלה הגורים שלה.
‏בוא הנה, קטנטן.
‏ויסקי ושרי. ‏-שלום.
‏נבון מצדך להיזהר.
‏זה באמת אחד הפרדוקסים הגדולים ‏בהיותי במעמד
‏בו עליי להתרועע בחברת אנשים דגולים רבים,
‏אך עמוק בפנים ‏אני הכי מאושרת כשאני מוקפת בעלי חיים.
‏כמוני כמוך.
‏אני תמיד חושבת שאחותי הייתה יכולה להיות ‏גברת ראשונה טבעית יותר, אם לא מוצלחת יותר.
‏גם שלי. מלכה מלידה.
‏והדגולה ביותר מבין מלכות בריטניה. ‏לפחות לדעתה.
‏לא, היא מצאה חן בעיניי מאוד. ‏והייתי מוכנה ומזומנה לתעב אותה,
‏אבל בסופו של דבר לגמרי הוקסמתי ממנה.
‏זו הייתה בעבורי תזכורת. ‏-למה?
‏לכך שלעתים נדירות אנשים הם כפי שהם נראים. ‏-אם כך אינני יודעת על מה פטריק מדבר.
‏פטריק? ‏-פלנקט.
‏ראיתי אותו אמש ב"טרטיף". ‏-זאת מסעדה?
‏זה מחזה, יקירה. מחזה צרפתי מפורסם מאוד.
‏ידעתי את זה. ‏-באמת?
‏כן, זוהי טרגדיה קלאסית. ‏-מהתלה.
‏מאת פיסארו. ‏-מולייר.
‏פיסארו היה צייר!
‏מתי באחרונה ביקרת בתאטרון?
‏או בגלריה? או אפילו קראת ספר?
‏את כזו פראית.
‏תודה.
‏מה לגבי פטריק?
‏פטריק סעד ארוחת ערב בשבוע שעבר ‏בבית משפחת רדזיוויל,
‏שם התארחה גם גברת קנדי, ‏החברה הכי טובה החדשה שלך.
‏הוא התקשר אליי הבוקר על מנת לספר לי
‏כמה מהדברים שהוא שמע אותה ‏אומרת במהלך הארוחה.
‏מה היא אמרה?
‏יהיה עלייך לשאול את פטריק.
‏עליי להודות שהדברים נשמעו מחוצפים במקצת.
‏את יודעת איך דיווחים נוטים להתעוות ‏כשחוזרים על הדברים.
‏אני בטוחה שזה היה שום דבר.
‏אל תדאגי!
‏הצדעה כללית!
‏הצג 'שק!
‏הכתף 'שק!
‏דגל 'שק!
‏קדימה צעד!
‏פטריק. ‏-הוד מעלתה.
‏כמה נחמד מצדך לבוא.
‏זה באמת לא רחוק. ‏-אתה עדיין גר בקרבת מקום,
‏בצריפי וולינגטון? ‏-אכן.
‏אתה עדיין נוסע לאורכה ולרוחבה של המדינה ‏ומגייס כוחות מבתי הספר הטובים ביותר?
‏זה אני.
‏נאמר לי שפגשת את הגברת הראשונה ‏בארוחת ערב לא מזמן.
‏את מי? ‏-גברת קנדי.
‏מרגרט הזכירה זאת. ‏-באמת?
‏כן.
‏אז איך היה?
‏נעים למדי. נטול אירועים.
‏את יודעת איך זה בבית משפחת רדזיוויל. ‏-דווקא לא.
‏ובכן, האוכל תמיד טעים. ‏-אבל לא שאלתי על אודות האוכל.
‏אני רוצה לדעת מה נאמר.
‏פטריק, גדלנו יחד
‏והקשר שלנו תמיד היה פתוח וכן מאוד.
‏כן, גברתי. ‏-כן.
‏אם כך הבה לא נפר הרגל בו התמדנו כל חיינו.
‏בסדר.
‏שמעתי את הגברת הראשונה אומרת...
‏ועליי לציין שישבתי רחוק יחסית ממנה,
‏אולי לא שמעתי אותה היטב... ‏-כן?
‏לטעמה ארמון בקינגהאם
‏היה בינוני, רעוע ועצוב,
‏כמלון קרתני ומוזנח,
‏שהמבקרים בו חשים בעוזבם שמדובר במוסד עייף
‏שאין לו מקום בעולם המודרני.
‏אני מבינה.
‏והיא אמרה משהו עליי?
‏ליליבת... ‏-פטריק.
‏ישבתי בקצהו השני של השולחן, אני...
‏אבל נדמה לי ששמעתי אותה אומרת ש...
‏ראשת המדינה שלנו היא
‏אישה בגיל העמידה,
‏משמימה, בורה ומשעממת,
‏ושההפחתה במעמדה של בריטניה בעולם ‏אינה מפתיעה
‏כי אם בלתי נמנעת.
‏ובכן...
‏עלינו לארח אותה שוב בקרוב.
‏- סודי ביותר, לעיני בריטים בלבד -
‏- המודיעין האמריקני מדווח היום... -
‏- ועדת המפלגה הקומוניסטית... -
‏חדשות רעות, לדאבוני, ואף גרוע מזה,
‏באשר למיזם סכר וולטה של נקרומה. ‏הנשיא קנדי חזר בו.
‏מדוע?
‏המעורבות האמריקנית הותנתה בכך
‏שגאנה תנתק כל קשר עם הרוסים.
‏מתברר שנקרומה היה במוסקבה אתמול ‏על מנת לקבל את עיטור לנין,
‏הכבוד הצבאי הגבוה ביותר,
‏מחרושצ'וב בעצמו.
‏ומה הצעד הבא? ‏-הלוואי וידעתי.
‏הלוואי והיה לי קלף מנצח בשרוול.
‏כפי שלנשיא קנדי הייתה הגברת הראשונה בפריז?
‏אולי תשלח אותי?
‏לאן?
‏לגאנה. למה שייראה כנסיעה פרטית.
‏בהחלט לא.
‏בשום פנים ואופן לא, גברתי. ‏-מדוע?
‏ביקור מלכותי בגאנה ייחשב מחמאה גדולה.
‏מחמאה גדולה מדי.
‏זה יותיר את הרושם ‏כי אנו רואים בגאנה אומה מועדפת.
‏תוך כדי הסתכנות בהרחקתן ‏של ניגריה, סיירה לאון, טנגניקה.
‏אך העדפתה של גאנה עשוי להיות בדיוק
‏מה שירחיק את נקרומה מהרוסים ‏וישיב אותו אל חבר העמים הבריטי.
‏אולי, אך כמלכה, אינך יכולה להיתפס ‏לוקחת חלק בהיבט המלוכלך של הפוליטיקה.
‏כן, אבל כראש חבר העמים הבריטי, ‏אינני רשאית להגן עליו לשם שינוי?
‏הוד מעלתה.
‏זה יהיה מסוכן. זה יהיה קנטרני.
‏בעיניי יהיה זה
‏שיקול מוטעה ביותר לטוס לשם.
‏"אי אפשר להצדיק את הנסיעה משום היבט.
‏היא אינה מוסרית, אינה חוקתית, ‏ואין שום הצדקה לנסיעת המלכה לשם."
‏מה אתה מצפה שאעשה? שום דבר?
‏אני לא מוכן שתיקלעי לקרב שחמט ‏עם יריב ערמומי כנקרומה.
‏אתה סתם ציני.
‏ואת תמימה!
‏כשפגשת אותו באחרונה, ‏נקרומה היה... חסר חשיבות.
‏כעת הוא האריה של אפריקה ‏המסית את הסובייטים נגד האמריקנים
‏ואת שה תמים ‏אותו יאכל האריה לארוחת צהריים.
‏מוטב שתישארי בבית ‏ותהיי מה שאת אמורה להיות.
‏בובה על חוט? ‏-שליטתה של מונרכיה חוקתית!
‏בובה על חוט. ‏-אם תרצי.
‏זה בדיוק העניין.
‏אני לא רוצה בזה.
‏אדוני? היא כאן.
‏תודה. איזה יופי.
‏אפשר, גברתי?
‏עצור אותם. ‏-עצרו.
‏רגע אחד, בבקשה, גברתי.
‏כן.
‏עיתונאים.
‏הוד מעלתה, גאנה מקבלת את פנייך בענווה.
‏כן.
‏אנחנו שמחים מאוד להיות כאן. ‏-כמובן.
‏זוזו לאחור!
‏מוכנים?
‏תודה, הוד מעלתה.
‏תודה.
‏הענקת לו את התצלום שרצה בו.
‏הוא יתנוסס על עמוד השער ‏של כל העיתונים באפריקה
‏ויגרום לכל מנהיג אפריקני אחר להיחנק מקנאה.
‏טוב, כל עוד הוא יניב את התוצאה הרצויה.
‏אדין מדבר.
‏העבירו אותו.
‏יש לי קו מאובטח לגאנה. ‏-כן, אדוני.
‏חשבתי שהוא הסכים ‏להקפיא את כל הקשרים עם הסובייטים.
‏מתברר שלא. ‏-אנחנו מוכנים לקראתך, אדוני.
‏תודה לכם, רבותיי.
‏תודה.
‏החוצה.
‏הלו?
‏הוד מעלתה.
‏ראש הממשלה.
‏זה עתה קיבלתי אישור לכך ‏שצוות של מהנדסים בין לאומיים
‏הגיע לגאנה על מנת להתחיל בעבודות ‏על הסכר של נקרומה.
‏ובכן... הייתי אומרת שאלה חדשות טובות, לא?
‏אנחנו עודדנו את האמריקנים לחזור לנקרומה.
‏מהנדסים סובייטים, גברתי.
‏נראה שנקרומה שיחק בנו
‏והסית את כולנו זה נגד זה.
‏מה? ‏-הוא שיטה בנו היטב.
‏חוששני שנוצלת, גברתי.
‏בדיוק כפי שחששנו.
‏אליזבת! מה קרה?
‏ערב טוב, אדוני. מרטין.
‏לא הייתי עושה זאת לו הייתי במקומך.
‏אדוני?
‏היא ביקשה להיות לבד.
‏היא אומרת שהיא חושבת.
‏גברתי.
‏מה קורה כאן?
‏מה את עושה?
‏אליזבת?
‏כן, הקולונל צ'רטריס מדבר.
‏מרטין צ'רטריס על קו הטלפון.
‏מתפתח איזה עניין בגאנה. הלו?
‏מה את עושה, אליזבת?
‏נדמה לי ששנינו מבינים את חשיבות הרגע הזה.
‏כן, אבל האם אנו מבינים את התנאים?
‏נראה שהם עוסקים במשא ומתן כלשהו.
‏איזה מין משא ומתן? ‏-תוציא אותה משם!
‏הוד מעלתה?
‏אלוהים אדירים!
‏מה קורה שם?
‏הוא אוחז בידה.
‏שתיים, שלוש, ארבע!
‏הם... רוקדים.
‏המלכה שלנו רוקדת, אדוני.
‏עם אפריקני.
‏מה? סוכם על כך?
‏סוכם על כך?
‏בהחלט לא סוכם על כך.
‏מה הם עושים? ‏-מה הם עושים?
‏קשה לומר.
‏אני מאמין שהם רוקדים פוקסטרוט.
‏פוקסטרוט, אדוני.
‏גבירותיי ורבותיי, האדם לו אני גאה לקרוא
‏הנשיא ה-35 של ארה"ב,
‏אך יותר מכך, אני גאה לקרוא לו אחי,
‏ג'ון פ'. קנדי.
‏תודה, בובי.
‏מה פירוש הדבר להיות אמריקני היום?
‏שגשוג, עוצמה, זכויות.
‏בהחלט.
‏אך יחד עם זאת,
‏זה גם מטריד.
‏אני מביט סביבי ומוצא את אנשינו מפולגים ‏כפי שמעולם לא היו בעבר.
‏אכן, כפי שמעולם לא קרה מאז מלחמת האזרחים.
‏חל שינוי, חלה מעידה,
‏באון המוסרי והשכלי שלנו.
‏שדפון פשט ברשויות הרגולטוריות שלנו ‏וריקבון יבש,
‏החל מוושינגטון, ‏מחלחל אל כל פינה באמריקה.
‏רבים מאיתנו איבדו את דרכם,
‏את כוח הרצון ‏ואת שאיפתנו ההיסטורית למטרה.
‏הגיע הזמן להתחדשות, לדור חדש של מנהיגות,
‏מנהיגות מרפאת, ‏אבל לא נוכל לעשות זאת לבדנו.
‏לכן אני מבקש מכל אחד מכם ‏להיות חלוצי ההתחדשות הזאת,
‏ההחלמה הזאת, בעודנו משיבים לעצמנו בעלות ‏על הערכים האמריקנים הנעלים:
‏חירות, סובלנות ושוויון הזדמנויות.
‏לאחר מכן נוכל לתבוע את מקומנו
‏ואת האחריויות המוטלות עלינו ‏כמנהיגיו של עולם חופשי באמת.
‏אלוהים יברך את כולכם ‏ואלוהים יברך את ארה"ב!
‏תודה, אדוני. ‏-מצוין.
‏עשית לי את הערב.
‏גבירותיי, אם תואילו לזוז הצדה.
‏כשמשפחת המלוכה הבריטית ‏מבקרת בקולוניה לשעבר,
‏בדרך כלל לא מדווח על כך בחדשות בארה"ב,
‏אבל כשהמלכה אליזבת רוקדת ‏עם נתין לשעבר...
‏מה נשמע, חומד?
‏... מלכה לבנה עם מנהיג אפריקני, ‏העולם כולו שם לב,
‏וכך גם מנהיגה של גאנה, הנשיא נקרומה בעצמו.
‏נפעם מהמחווה, נקרומה...
‏אני נוסעת לגלן אורה עם הילדים בבוקר.
‏אבל עדיין לא סוף השבוע. ‏-עד מהרה הפך בן ברית...
‏יום רביעי היום. ‏זה מספיק קרוב לסוף השבוע מבחינתי.
‏אל תהיי כזאת.
‏אל תגזול ממני את הכבוד שלי ‏ואז תטיף לי איך להיות.
‏רק רציתי להודות לך, זה הכול.
‏בפעם השנייה בשבועות האחרונים סייעת מאוד
‏בשינוי עניין משמעותי במדיניות החוץ,
‏ומדינה אפריקנית ‏שכמעט חשה אל זרועות הקומוניסטים
‏שינתה את דעתה ונשארה לדבוק במערב.
‏איך זה קשור אליי?
‏המלכה המשמימה בעלת הקרסוליים העבים?
‏מה? ‏-הוד אפרוריותה?
‏הממלכה מעוררת הפיהוקים?
‏מסתבר שחלק מהדברים שאמרת עליה ‏בארוחת ערב בלונדון
‏גונבו לאוזניה של המלכה אליזבת ‏ונראה שדרבנו אותה.
‏ללא העלבונות האלה, היא לא הייתה ‏יוצאת נגד הקבינט, מסכנת את שמה הטוב
‏ונוסעת לגאנה בניגוד לייעוץ שקיבלה
‏כדי להחזיר את הנשיא נקרומה לצד שלנו, ‏אבל היא עשתה זאת.
‏הריקוד היה תכסיס יוצא מן הכלל,
‏וכל זה הודות לך. ‏-הם מוכנים לקראתך.
‏הירגעי. הרי לא תיתקלי בה בגלן אורה.
‏לא בגלן אורה, לא,
‏אבל אני אמורה לבקר שוב בלונדון ‏בדרך חזרה מהודו ומפקיסטן.
‏אם כן, עצתי לך היא ‏לא לבקר בארמון בקינגהאם.
‏סליחה. המלון הקרתני. ‏-זה לא כל כך פשוט.
‏אחותה קבעה ארוחת צהריים ‏בביקור האחרון שלנו בעיר.
‏זה יהיה כיף.
‏קרב חתולות!
‏אצפה בקוצר רוח לדיווח מפורט.
‏בוא, בובי.
‏בקרוב נגיע לגובה שיוט של 25 אלף רגל,
‏ואני שמח לבשר כי צפוי לנו ‏מזג אוויר בהיר ונוח
‏במהלך הטיסה ללונדון.
‏הוד מעלתה, עוד כמה תגובות בין-לאומיות ‏בנוגע לנסיעה לגאנה.
‏חיוביות או שליליות? ‏-חיוביות באופן גורף, גברתי.
‏טוב, אציץ בחטף.
‏אם כך...
‏ב"ניו יורק טיימס" מכנים את הנסיעה
‏"תמרון אסטרטגי ממולח,
‏מופת למדיניות פוליטית ללא דופי."
‏העיתונים באוסטרליה מביעים התרשמות ‏ממחויבותך לחבר העמים הבריטי,
‏וב"אילוסטרייטד לונדון ניוז" מכנים ‏את הנסיעה "הצלחה אישית יוצאת מן הכלל".
‏שמחה לאיד אינה מחמיאה לך.
‏בעיתונים בגאנה מכנים אותך סוציאליסטית.
‏אללי!
‏עוד דבר אחד.
‏הגברת הראשונה, גברת קנדי.
‏מה איתה?
‏מלשכתה הגיעה בקשה בכתב ‏לפגישה פרטית עם הוד מעלתה
‏לפני ארוחת הצהריים ב-28 במארס.
‏לשם מה?
‏לא נאמר.
‏היכן ארוחת הצהריים? ‏-בארמון בקינגהאם, גברתי.
‏אם כך, נקיים את הפגישה בטירת וינדזור.
‏לעתים לא נותר אלא להשתמש במבצר.
‏טירת וינדזור.
‏עיניים קדימה!
‏הישארו בשורה!
‏ימינה פנה!
‏פנו דרך למשמר המלכה!
‏שמאל, ימין, שמאל...
‏אחרי הצהריים טובים, גברת קנדי.
‏מכאן, בבקשה.
‏שמאל, ימין, שמאל, ימין...
‏מכאן, גברת קנדי.
‏גברת קנדי. מכאן, בבקשה.
‏גברת קנדי, הוד מעלתה.
‏הוד מעלתה.
‏תודה על שהסכמת לפגוש אותי.
‏גברת קנדי.
‏שבי נא.
‏תודה.
‏נשתה תה?
‏ביקשתי לשוחח איתך בפרטיות ‏לפני ארוחת הצהריים שנקבעה לנו ביום שישי
‏משום שאני חייבת לך התנצלות.
‏על מה?
‏נדמה לי ששתינו יודעות ‏את התשובה לשאלה הזאת.
‏תודה לכם.
‏באירוע חברתי, ‏זמן קצר לאחר הביקור האחרון שלנו,
‏אני... השמעתי מספר הערות,
‏מספר הערות מטופשות,
‏ולמיטב הבנתי הן הגיעו אלייך.
‏באמת שאין בכך צורך.
‏דיווחים לפיהם אמרת...
‏דברים מסוימים אכן הגיעו אליי
‏ואני מודה שהופתעתי מהם לרגע,
‏שכן הם לא שיקפו כלל את מה שלהבנתי הייתה
‏רוח המפגש שלנו.
‏אבל למדתי שבמסגרת התפקיד הזה, ‏כפי שאני בטוחה שלמדת גם את,
‏אסור לייחס לדברים חשיבות רבה מדי.
‏אנשים אומרים דברים מכל מיני סיבות,
‏ואלה מצוטטים שלא כראוי, ‏או מובנים בצורה שונה,
‏ולפני שמבינים מה קורה, ‏המילים הופכות לדבר שונה לגמרי,
‏וכולם כועסים או מתכוננים לקרב.
‏אני בטוחה שלא התכוונת לגרום נזק או לזלזל.
‏הרי מדוע שתעשי זאת? ‏אנחנו בקושי מכירות זו את זו.
‏עדיין, אין לכך תירוץ ‏ולכן לא אוכל לתרץ זאת, אבל ברשותך,
‏הייתי רוצה להסביר.
‏כן, ודאי.
‏בביקורנו האחרון בלונדון, ‏ג'ק ואני ודאי נראינו,
‏לפחות כלפי חוץ, מצליחים מאוד.
‏כן, בהחלט אפשר לומר זאת.
‏הזוג הכי מפורסם ונערץ בעולם.
‏האמת היא שעדיין סבלתי מבעיות שלאחר לידה
‏בעקבות לידת בננו, ‏וג'ק עצמו התמודד עם בעיות בריאותיות.
‏היינו מתוחים, וזה בלשון המעטה.
‏לכן כשהגענו לפריז...
‏אודה ואתוודה,
‏נהניתי להיות במרכז תשומת הלב.
‏ואז, בארמון האליזה...
‏אני הגבר שליווה את ג'קלין קנדי לפריז.
‏נהניתי לעשות זאת.
‏בעיני ג'ק לא מצא חן שמישהו מאפיל עליו.
‏מאחורי דלתיים סגורות... ‏-אני מתארת לעצמי.
‏והיו נסיבות נוספות.
‏הרופא שלנו,
‏ד"ר ג'ייקובסון, תמיד נותן לנו ‏קוקטיילים מיוחדים לפני נסיעות חשובות.
‏ויטמינים...
‏אבל גם חומרים אחרים.
‏הם עוזרים להמריץ אותנו או...
‏להרגיע אותנו.
‏בארוחת הערב ההיא, הוא נתן לי משהו...
‏תמריץ קל.
‏אמרתי לו שאני זקוקה לעידוד,
‏אבל אני מניחה שהחומר גרם לי לפטפט.
‏ואז שמעתי שחלק ממה שאמרתי ‏הגיע לאוזנייך ו...
‏את לא מתארת לעצמך עד כמה הדבר זעזע אותי.
‏המחשבה שאולי פגעתי במישהי ‏אותה אני כה מעריצה.
‏אדיב מצדך לומר דבר כזה. ‏-זה נכון.
‏האופן בו את מבצעת את העבודה שלך, ‏הדרך בה את מתמודדת עם הלחץ,
‏ההקרבות האישיות אותן הקרבת,
‏שלא לדבר על קור הרוח ועל הכבוד שלך.
‏כאישה, זה ממש מעורר השראה.
‏ומה שזה עתה עשית בגאנה...
‏זה היה פשוט יוצא מן הכלל.
‏מה שהיה עליי לומר לה היה: ‏"לא עשיתי הרבה בגאנה.
‏עליתי על מטוס ונסעתי לשם.
‏נסעתי לשם רק מפני שחשתי ‏חסרת תועלת בהשוואה אלייך,
‏וניסיתי להתחרות בך.
‏אם כבר, אני חבה לך חוב עצום."
‏אך לא עשיתי זאת.
‏פשוט ישבתי שם,
‏והנחתי לה לומר את דבריה.
‏והתענגת על ניצחונך. ‏-כן.
‏ומה את רוצה ממני עכשיו? נזיפה?
‏אינך חושב שאני ראויה לנזיפה?
‏לא. ‏-אבל היא הייתה כה הרוסה.
‏שברירית ואבודה.
‏עשית בדיוק את הדבר הנכון.
‏היא העליבה אותך, את כולנו, ואת לא קדושה.
‏לא. ‏-אנחנו כבר יודעים זאת.
‏יש קרח בוורידים האלה כשיש בכך צורך.
‏כן.
‏אני משבח אותך על כך.
‏המשיכי, גברתי, התקדמי במעלה הגבעה!
‏גברתי. ‏-מה קרה?
‏זקוקים לך בבית.
‏בסדר.
‏מה קורה כאן? ‏-אני לא יודע, בני.
‏קרה משהו.
‏גברתי.
‏הייתה מהומה שלמה בזירת האירוע.
‏אנשים צרחו ושכבו על הקרקע כשנשמעו היריות.
‏עיתונאים ראו את הנשיא קנדי שוכב ‏כשפניו כנגד מושב המכונית.
‏גברים ונשים כאחד צרחו.
‏דם נראה על ראשו של הנשיא.
‏זה כל המידע שבידנו כרגע כאן בוושינגטון.
‏לעת עתה, אני מחזיר את השידור ‏ל"רדיו ניוזריל" בלונדון.
‏שלום, לונדון. ‏זה עתה שמעתי מדאלאס שהנשיא עדיין בחיים,
‏אבל מצבו קריטי.
‏נראה שהוא נורה בראשו
‏ומושל טקסס, המושל קונלי, נורה בחזהו.
‏גברת קנדי התייפחה ‏וניסתה לאחוז בראשו של בעלה
‏כשהעיתונאים צבאו על המכונית ‏בעודה שועטת אל עבר בית החולים.
‏סגן הנשיא לינדון ג'ונסון ‏היה במכונית מאחורי הנשיא.
‏הנשיא מקבל עירויי דם,
‏אך אחד משני הכמרים שנקראו אל החדר
‏ניהל את סקרמנט המשיחה האחרונה
‏למען הנשיא קנדי.
‏גברת קנדי וגברת קונלי המומות,
‏אך הן ניצבות לצד מיטות בעליהן...
‏הוא מת.
‏אתמול אחרי הצהריים...
‏לא אמרת שהיא הייתה אומללה?
‏בנישואיה?
‏כן. ‏-גברת קנדי ליוותה את ארון הקבורה...
‏בגדיה עדיין... ‏-זה העניין באומללות.
‏בסך הכול יש צורך במשהו גרוע יותר
‏על מנת להבין שהיה זה אושר אחרי הכול.
‏היא עדיין לובשת את אותם הבגדים!
‏לא יכלו למצוא בעבורה משהו אחר?
‏היא מכוסה בדמו של בעלה.
‏לא, אני חושבת שזה מכוון.
‏...בטרם תועבר הגופה לרוטונדה אשר בקפיטול.
‏היום האחרון בחיי הנשיא הקתולי הראשון...
‏לאן את הולכת?
‏לינדון ג'ונסון הושבע במטוס הנשיאותי
‏פחות מ-100 דקות
‏לאחר ההכרזה הרשמית על מות הנשיא קנדי.
‏הוא מתחיל לכהן כנשיא ה-36...
‏הוד מעלתה. ‏-מייקל.
‏אני מבקשת להכריז על שבוע אבל בחצר המלוכה
‏ואני רוצה שיצלצלו בפעמון במנזר וסטמינסטר.
‏גברתי, על פי המנהג,
‏מצלצלים בפעמון רק כש...
‏כשמת אחד מבני משפחת המלוכה, אני יודעת.
‏אבל אני מבקשת שיצלצלו בו ‏מדי דקה, במשך שעה,
‏מאחת עשרה בבוקר ועד שעת הצהריים.
‏כן, גברתי.
‏אמריקנים מצטרפים הערב לנשיא ג'ונסון ‏בתפילתו לעזרה אלוהית.
‏הלוואי וכולנו נמצא אור ותקווה
‏בימים החשוכים הממתינים לנו.
‏- גברת קנדי היקרה -
‏תרגום כתוביות: טלי מיכאלי